rejauldu/bengali-wikipedia huggingface dataset:
আকাবার দ্বিতীয় শপথ ইসলামের একটি গুরুত্বপূর্ণ ঘটনা। ৬২২ খ্রিষ্টাব্দের জুন মাসে মদিনা থেকে ৭৫ জন মুসলমান একটি দল হজ্জ পালনের জন্যে মক্কায় আগমন করলে তারা মুহাম্মদের নিকট শপথ করেন যে তারা ইসলামের প্রচার ও প্রসারে সাহায্য ও মুহাম্মদ সাল্লাল্লাহু কে নিরাপত্তা প্রদান করবে।   শব্দ বিশ্লেষণ  বাইআতে আকাবা (আরবী: بيعة عقبه) হল মুহাম্মদের মদীনায় হিজরতের পূর্বে মদিনাবাসীর ইসলাম গ্রহণের দুটি ধাপ। প্রথম ধাপকে বাইআতে আকাবায়ে ঊলা বলে। আর দ্বিতীয় ধাপকে বাইআতে আকাবায়ে ছানিয়া বলে। শব্দবাংলা উচ্চারণঅর্থبيعةবাই'আতশিষ্যত্ব গ্রহণعقبهআক্বাবাহঘাঁটিاوليউ-লাপ্রথমثانيهছানিয়াদ্বিতীয়   ঘটনা প্রসঙ্গ  আকাবার প্রথম শপথে অংশগ্রহণকারি সাহাবা আসাদ ইবন যুরারা ও মুসআব ইবন উমায়ের এর একান্ত প্রচেষ্টায় মদিনায় বহু মানুষ ইসলাম গ্রহণ করে ।মদিনার মানুষ সবাই মুহাম্মদ কে নেতা হিসেবে পেতে চাইলেন ।তারা আকাবার প্রথম শপথের পরের বছরেই আবারো হজের জন্য আসলেন ।  এদিকে মক্কায় মুহাম্মদ ও তার সাহাবাদের উপর অত্যাচারের মাত্রা বেড়েই চলছে । মদিনাবাসি মুহাম্মদ নিরাপত্তা ও ইসলাম গ্রহণের অঙ্গীকার দিতে চাচ্ছিলেন । সেই হিসেবে এই শপথানুষ্ঠান রাসুলকে মদিনায় নিরাপত্তা ও ইসলাম প্রসারে সাহায্য করার ব্যপারে হয়েছিলো।  আকাবার প্রথম শপথের পরবর্তী হজ্জ মওসুমে মুসআব ইবন উমাইর সহ ৭৩ জন পুরুষ ২ জন মহিলা সহ মক্কায় আগমন করেন । মদিনাবাসীদের এই দল ১৫ই যিলহজ্জ তারিখে  মিনা জামরায়ে আকবার ঘাঁটিতে একত্রিত হয়ে গভীর রাতের অন্ধকারে গোপন আলোচনা করলন ।  মুহাম্মদের চাচা আব্বাস ইবনে আবদুল মুত্তালিব মদিনাবাসীদের উদ্দেশ্যে বললেন, তোমরা যদি আমার ভাতিজাকে সম্পূর্ণ নিরাপত্তা ও তার ধর্ম প্রচারের ব্যপারে সহযোগিতার অঙ্গীকার দিতে পারো তাহলেই আমি মুহাম্মদকে যেতে দিতে পারি। মদিনাবাসী এই প্রস্তাব মেনে নিয়ে মুহাম্মদের হাতে কিছু শপথ ও বাইয়াত গ্রহণ করে।   অংশগ্রহণকারী সাহাবা   আকাবার দ্বিতীয় শপথে অংশগ্রহণ করেছিলেন ৭৫ জন সাহাবা । এর মধ্যে ৭৩ জন পুরুষ এবং ২ জন মহিলা । দুইজন হচ্ছেন বনু মাজেন ইবনে নাজ্জার গোত্রের উম্মে আম্মার নাছিবা বিনতে কাব এবং বনু সালমা গোত্রের উম্মে মানিঈ আসমা বিনতে আমর ।   দ্বিতীয় শপথের বিষয়বস্তু  এই শপথ দুই ভাগে বিভক্ত একভাগ নবীজির কাছে সাহাবীদের শপথ অন্যদিকে দ্বিতীয় ভাগ মুহাম্মদ কর্তৃক ওয়াদা ।  ক) কাফেরদের নির্যাতনে বিপরীতে নারী ও শিশুর ন্যয় নবী করিম কে হেফাজাত করার শপথ।  খ) পক্ষান্তরে ইসলামের বিজয় আসলে নিজ সম্প্রদায়ের কাছে ফিরে না আসার নবী কর্তৃক ওয়াদা।   তথ্যসূত্র    গ্রন্থপঞ্জি    সৈয়দ মুহাম্মদ মিয়াঁ, তারীখুল ইসলাম। বাংলাবাজার, ঢাকা: মাহমুদিয়া লাইব্রেরী। পৃষ্ঠা ২৩,২৪ ও ২৫।  বিষয়শ্রেণী:ইসলামের বাইয়াত বিষয়শ্রেণী:ইসলামের ইতিহাস বিষয়শ্রেণী:মুহাম্মাদের সন্ধি
অ্যাস্ট্রো বয় () ডেভিড বাউয়ার্স কর্তৃক পরিচালিত ২০০৯ সালের আমেরিকান-হংকং কঙ্গার-চীনা অ্যানিমেটেড অ্যাকশন চলচ্চিত্র। এটি জাপানি লেখক ওসামু তেজুকা রচিত ১৯৫২ সালের একই নামের কমিক্স এবং অ্যানিমেটেড টেলিভিশন ধারাবাহিকের উপর ভিত্তি করে নির্মিত। এটি ইমেজি অ্যানিমেশন স্টুডিও-এর অধীনে মেরিঅ্যান গার্জার এবং কুজুকা ইয়োকি কর্তৃক প্রযোজিত হয়েছে।   অভিনয়ে   কণ্ঠ অভিনেতা  চরিত্র  ফ্রেডি হাইমোর  এস্ট্রো ক্রিস্টেন বেল কোরা নাথান লেন  হ্যামেগ স্যামুয়েল এল. জ্যাকসন  ZOG  ম্যাট লুকাস  এসপারক্স  বিল নিঘেই   ডক্টর ইলিফান  ডোনাল্ড সদারল্যান্ড  প্রেসিডেন্ট স্টোন  ডেভিড ফোয়ারস  মাইক    তথ্যসূত্র    বহিঃসংযোগ             বিষয়শ্রেণী:২০০৯-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন অ্যানিমেটেড চলচ্চিত্র বিষয়শ্রেণী:হংকং অ্যানিমেটেড চলচ্চিত্র বিষয়শ্রেণী:চীনা অ্যানিমেটেড চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:হংকং চলচ্চিত্র বিষয়শ্রেণী:চীনের চলচ্চিত্র মাধ্যম বিষয়শ্রেণী:সামিট এন্টারটেনমেন্ট অ্যানিমেটেড চলচ্চিত্র বিষয়শ্রেণী:অ্যানিমেটেড কমেডি চলচ্চিত্র বিষয়শ্রেণী:এস্ট্রো বয় বিষয়শ্রেণী:কম্পিউটার-অ্যানিমেটেড চলচ্চিত্র বিষয়শ্রেণী:রোবট চলচ্চিত্র বিষয়শ্রেণী:অ্যানিমে চলচ্চিত্র বিষয়শ্রেণী:ডি-বক্স মোশন-বর্ধিত চলচ্চিত্র বিষয়শ্রেণী:ভবিষ্যতের পটভূমিতে চলচ্চিত্র বিষয়শ্রেণী:মার্কিন রোবট চলচ্চিত্র বিষয়শ্রেণী:অ্যানিমেটেড ধারাবাহিক ভিত্তিক অ্যানিমেটেড চলচ্চিত্র বিষয়শ্রেণী:২০০৯-এর হাস্যরসাত্মক চলচ্চিত্র বিষয়শ্রেণী:মাঙ্গা ভিত্তিক অ্যানিমেটেড চলচ্চিত্র বিষয়শ্রেণী:সামিট এন্টারটেইনমেন্টের চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:অনাথ সম্পর্কে চলচ্চিত্র
এম. আনসারউদ্দিন পশ্চিমবঙ্গের একজন ভারতীয় রাজনীতিবিদ। তিনি হাওড়া জেলার জগৎবল্লভপুর বিধানসভা কেন্দ্র থেকে পাঁচবারের পশ্চিমবঙ্গ বিধানসভার সদস্য। তিনি শেষবার ১৯৯৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্কসবাদী) এর প্রতিনিধিত্ব করে নির্বাচিত হয়েছিলেন।   প্রাথমিক জীবন এবং কর্মজীবন  আনসাউদ্দিন পশ্চিমবঙ্গের হাওড়া জেলার জগৎবল্লভপুরের বাসিন্দা।  ১৯৭৭ সালের পশ্চিমবঙ্গ বিধানসভা নির্বাচনে জগৎবল্লভপুর বিধানসভা কেন্দ্র থেকে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে তিনি প্রথমবারের মতো বিধায়ক নির্বাচিত হন। ১৯৮২ সালের পশ্চিমবঙ্গ বিধানসভা নির্বাচনে তিনি কমিউনিস্ট পার্টির হয়ে আসনটি ধরে রাখেন এবং ১৯৮৭ সালের পশ্চিমবঙ্গ বিধানসভা নির্বাচনে তৃতীয়বারের মতো জয়লাভ করেন। ১৯৯১ এবং ১৯৯৬ সালের বিধানসভা নির্বাচনে তিনি আবারও ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে জয়লাভ করেন এবং টানা পাঁচবার বিধায়ক হিসেবে নির্বাচিত হন। ১৯৯১ সালের পশ্চিমবঙ্গ বিধানসভা নির্বাচনে তিনি তার নিকটতম প্রতিদ্বন্দ্বী ভারতীয় জাতীয় কংগ্রেসের পুলক সরকারকে পরাজিত করেন। ১৯৯৬ সালে, তিনি ভারতীয় জাতীয় কংগ্রেসের নিত্যানন্দ মাইতিকে পরাজিত করেন। তিনি ১৯৮৭ সালে কংগ্রেসের বিনোদানন্দ ব্যানার্জিকে  এবং ১৯৮২ সালের নির্বাচনে স্বতন্ত্র প্রার্থী নেমাই পোড়েলকে  এবং ১৯৭৭ সালের বিধানসভা নির্বাচনে কংগ্রেসের বৃন্দাবন ঘোষকে পরাজিত করেন।  ২০০১ সালের পশ্চিমবঙ্গ বিধানসভা নির্বাচনে তিনি সর্বভারতীয় তৃণমূল কংগ্রেসের বিমান চক্রবর্তীর কাছে ৬০৭ ভোটের ব্যবধানে হেরে যান।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:হাওড়া জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জীবিত ব্যক্তি
আবুবকর ম্যারি তামবাদউ বা আবুবকর তামবাদু বা আবুবাকার তাম্বাদু (জন্ম ১২ ডিসেম্বর ১৯৭২), স্থানীয়ভাবে বা তামবাদউ নামে পরিচিত, হলেন একজন গাম্বিয়ান রাজনীতিবিদ, আইনজীবী যিনি ২০১৭ সালের ৭ ফেব্রুয়ারি থেকে গাম্বিয়র বিচারমন্ত্রী ও অ্যাটর্নি জেনারেল হিসেবে দায়িত্ব পালন করছেন। তিনি ২০১২ থেকে ২০১৬ সাল পর্যন্ত রুয়ান্ডা গণহত্যায় গঠিত আন্তর্জাতিক অপরাধ ট্রাইব্যুনালে একজন কৌঁসুলি ছিলেন। এ ট্রাইব্যুনালে তিনি প্রসিকিউটরের বিশেষ সহাকারী হিসেবে কাজ করেন। ২০১৯ সালের ১১ নভেম্বর গাম্বিয়া তার নেতৃত্বে রোহিঙ্গা জনগোষ্ঠীকে নির্যাতন ও গণহত্যার অভিযোগে মায়ানমারের বিরুদ্ধে আন্তর্জাতিক ন্যায়বিচার আদালতে মামলা করে।   প্রারম্ভিক জীবন  আবুবকর ১৯৭২ সালের ১২ ডিসেম্বর জন্মগ্রহণ করেন। তার পিতার নাম আলহাজি ম্যারি তামবাদউ ও তার ভাইয়ের নাম শেরিফ তামবাদউ। ১৯৮৭ থেকে ১৯৯২ সাল পর্যন্ত তিনি গাম্বিয়ার রাজধানী বাঞ্জুলের সেন্ট অগাস্টিন হাই স্কুলে শিক্ষা লাভ করেন। তিনি যুক্তরাজ্যের ওয়ারউইক বিশ্ববিদ্যালয় থেকে আইনবিদ্যায় স্নাতক সম্পন্ন করে ১৯৯৯ সালে লিংকন’স ইন বারে ব্যারিস্টার হিসেবে যোগ দেন। ২০০১ থেকে ২০০২ লন্ডন বিশ্ববিদ্যালযয়ের স্কুল অব অরিয়েন্টাল অ্যান্ড আফ্রিকান স্টাডিজ থেকে আন্তর্জাতিক মানবাধিকার বিষয়ে এলএলএম ডিগ্রি লাভ করেন।   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:গাম্বিয়ার রাজনীতিবিদ
নিকোলে দেল্লা মনিকা (, ; জন্ম: ৩ জুন ১৯৮৯) হলেন একজন সাবেক ইতালীয় ফিগার স্কেটার। তিনি আন্তর্জাতিক প্রতিযোগিতার মঞ্চে লুক্রেৎসিয়া বেচ্চারির সাথে জুটি হিসেবে ফিগার স্কেটিংয়ের পেয়ার স্কেটিং বিভাগে ইতালির প্রতিনিধি হিসেবে প্রতিদ্বন্দ্বিতা করতেন।  ১৯৯৫ সালে ফিগার স্কেটিংয়ে অভিষেক করা মনিকা ইতালির হয়ে ২০১০, ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন নিকোলে দেল্লা মনিকা ১৯৮৯ সালের ৩রা জুন তারিখে ইতালির বেরগামোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মনিকা ইতালির প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি লুক্রেৎসিয়া বেচ্চারির সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। মনিকা সর্বমোট ১৭৯.৮৭ পয়েন্ট অর্জন করে সার্বিকভাবে ত্রয়োদশ স্থান অধিকার করেছিলেন। শর্ট প্রোগ্রামে ৬৩.৫৮ পয়েন্ট স্কোর করে তারা দশম স্থান অধিকার করেছিলেন এবং ফ্রি স্কেটিংয়ে ১১৬.২৯ পয়েন্ট নিয়ে তিন ধাপ পিছিয়ে ত্রয়োদশ স্থান অধিকার করেছিলেন।  তিনি দানিয়েল গ্রাসল, লারা নাকি গুতমান, মাত্তেও গুয়ারিজে, শার্লেন গিনিয়ার এবং মার্কো ফাব্রির সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২০ পয়েন্ট স্কোর করেছিলেন, তবে তারা ফ্রি স্কেটস/ডান্সে অংশগ্রহণের জন্য উত্তীর্ণ হতে পারেননি।  তথ্যসূত্র  বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় নারী পেয়ার স্কেটার বিষয়শ্রেণী:ইতালির অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
সারাইকি শালওয়ার সুট দুটি ধরণের হয়ে থাকে যা পাকিস্তানের পাঞ্জাব অঞ্চলের দক্ষিণে উৎপন্ন। এগুলি হলো বাহাওলপুরী শালওয়ার সুট এবং মুলতানি শালওয়ার সুট। এই দুটি প্রধান সুট সেই অঞ্চলের।  বাহাওলপুরী শালওয়ার সুট বাহাওলপুরী শালওয়ার বাহাওলপুর অঞ্চলের পাঞ্জাব, পাকিস্তান থেকে উৎপন্ন। বাহাওলপুরী শালওয়ারটি প্রশস্ত এবং ঢিলেঢালা, যার মধ্যে বিশাল ভাঁজ থাকে।  বাহাওলপুরী শালওয়ারটি বাহাওলপুর রাজবংশের পুরুষরা পরতেন। রাজপরিবারের পুরুষরা সিল্কের তৈরি শালওয়ারের সাথে কোট পরতেন, যা সোনালী প্যাটার্নে সজ্জিত ছিল। বাহাওলপুরী শালওয়ার এবং সুতানের জন্য ঐতিহ্যগতভাবে যে উপাদানটি ব্যবহৃত হয় তা হলো সুফি, যা সুতির কটন শৈলীর সাথে সিল্কের ওফট এবং সোনালী সূতো দিয়ে মিশ্রিত।Extracts from the District & States Gazetteers of the Punjab, Pakistan, Volume 2 (1976)  এই ধরনের মিশ্রিত কাপড়কে শুজা খানি বলা হয়।  বাহাওলপুরী শালওয়ার বাহাওলপুরী কামিজ, পাঞ্জাবি কুর্তা অথবা চোলা দিয়ে পরিধান করা হয়। বাহাওলপুর কামিজে স্থানীয় প্রিন্ট এবং এম্ব্রয়ডারি প্যাটার্ন থাকে। ব্যান্ডহানি টাই-ডাইং চলিস্তান মরুভূমি এলাকার পাঞ্জাব অঞ্চলে জনপ্রিয়। 20 শতকের প্রথম দিকে পুরুষদের জন্য এটি ঐতিহ্য ছিল যে তারা আংগরখা একা পরিধান করতেন, যার ফলে বুক এবং পেট খালি থাকে, যা স্থানীয়ভাবে চোলা নামে পরিচিত ছিল।  মাথার গহনা হিসেবে পুরুষরা পাগড়ি পরতেন এবং মহিলারা মাথায় স্কার্ফ পরতেন। অতীতে, বাহাওলপুরের পাগড়ি অনেক বড় ছিল, যা ৪০ ফুট পর্যন্ত দীর্ঘ হতে পারত।Mohinder Singh Randhawa. (1960) Punjab: Itihas, Kala, Sahit, te Sabiachar aad.Bhasha Vibhag, Punjab, Patiala. এখন পাগড়ি ছোট এবং বিভিন্ন ডিজাইনে তৈরি হয়। পাগড়ির নিচে ঐতিহ্য অনুসারে একটি টুপি পরিধান করা হয়, যার নাম কলাহ। পুরুষরা সাধারণত এক টুকরো স্কার্ফ নিজেদের কাঁধে ফেলে যা সীমানায় এম্ব্রয়ডারি থাকে।  মুলতানি শালওয়ার সুট মুলতানি শালওয়ার মুলতান এলাকা থেকে উৎপন্ন যা পাঞ্জাব অঞ্চলে অবস্থিত। এর ফলে, মুলতানি শালওয়ার সিন্ধি কাচা শালওয়ার এর মতো দেখতে। মুলতানি শালওয়ারটি প্রশস্ত এবং ঢিলেঢালা, এবং পাঞ্জাবি সুতানের মতো ভাঁজ থাকে। মুলতানি শালওয়ারে আরও কিছু প্রভাব রয়েছে যেগুলি বলোচিস্তান, পাকিস্তান থেকে ১৫ শতকে মুলতানে আসা বালোচ শরণার্থী দ্বারা আনা হয়েছিল। তবে, বড় বালোচ শালওয়ারটি শরণার্থীরা পরিহিত না করে স্থানীয় শৈলী গ্রহণ করেছিলেন।  উপরের পোশাক হিসেবে পাঞ্জাবি কামিজ এবং পাঞ্জাব অঞ্চলের চোলা পরিধান করা হয়। মুলতান অঞ্চলের পাঞ্জাবি কুর্তার বিশেষ শৈলী হলো মুলতানি কুর্তা, যা মুলতান ডিজাইনে ক্রোচেট করা হয়। স্থানীয় আজরাক প্রিন্টও ব্যবহৃত হয় এবং চিট মুলতানি বা মুলতানি চিন্ট নামেও পরিচিত প্রিন্ট থাকে। মুলতান Tie-dyeing এর জন্যও পরিচিত। মুলতানি এম্ব্রয়ডারি তে কালাবাতুন থাকে, যেখানে সূক্ষ্ম তারে প্যাটার্ন তৈরি হয়। মুলতানি কুর্তার অন্য নাম হলো সারাইকী কুর্তা। কুর্তা বা কামিজের উপরে কখনও কখনও কুর্তি শীর্ষ পরিধান করা হয়।  মুলতানি শালওয়ার কামিজ যখন পুরুষেরা পরেন, তখন তার সাথে পাগড়ি পরা হয়, যা পতকা নামে পরিচিত, অথবা কাঁধে স্কার্ফ ফেলা হয়। মহিলারা এটি মাথায় বাচন স্কার্ফ পরিধান করে। এম্ব্রয়ডারি করা ফুলকারি অথবা চাদরও ব্যবহৃত হয়।  দেখুন  শালওয়ার  তথ্যসূত্র  বিষয়শ্রেণী:ভারতীয় পোশাক বিষয়শ্রেণী:পাকিস্তানি পোশাক বিষয়শ্রেণী:পাঞ্জাবি পোশাক
ডাব্লিউডাব্লিউএফ কানাডিয়ান চ্যাম্পিয়নশিপ (বাংলাঃ ডাব্লিউডাব্লিউএফ কানাডিয় শিরোপা) পেশাদার কুস্তি সংস্থা ওয়ার্ল্ড রেসলিং ফেডারেশন(ডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রবর্তিত একটি স্বল্পকালীন শিরোপা ছিল। বর্তমানে লুপ্ত শিরোপাটি ১৯৮৫ সালের ১৮ আগস্ট প্রতিষ্ঠা করা হয়। ডিনো ব্রাভো এই শিরোপার একমাত্র বিজেতা। ১৫৭ দিন সক্রিয় রাখার পর ১৯৮৬ সালের ২২ আগস্ট ডাব্লিউডাব্লিউএফ শিরোপাটি নিষ্ক্রিয় ও পরিত্যক্ত ঘোষণা করে।   ইতিহাস  ১৯৮৫ সালে ডাব্লিউডাব্লিউএফ-এর কর্ণধার ভিন্স ম্যাকম্যান কানাডার পূর্বাঞ্চলে ডাব্লিউডাব্লিউএফ-এর অনুষ্ঠান সমূহের প্রচার সম্প্রসারণ ও কানাডিয় ভক্তসংখ্যা বৃদ্ধির লক্ষ্যে মন্ট্রিয়ল ভিত্তিক কুস্তি সংস্থা ইন্টারন্যাশনাল রেসলিং(লুত ইন্টারনেশনালে) -এর সকল সম্পদ ও সত্ত্ব কিনে নেন। ডিনো ব্রাভো সদ্য সাবেক হওয়া ইন্টারন্যাশনাল রেসলিং-এর সেরা ও জনপ্রিয় কুস্তিগির ছিলেন। ডাব্লিউডাব্লিউএফ ডিনো ব্রাভোর জনপ্রিয়তা কাজে লাগিয়ে কানাডিয় দর্শক সংখ্যা বৃদ্ধির কৌশল গ্রহণ করেছিল। তারা ডিনো ব্রাভোকে শিরোপাটি  পুরস্কার হিসেবে দেয়। এই শিরোপা রক্ষার লড়াই শুধুমাত্র কানাডার বিভিন্ন শহরে ডাব্লিউডাব্লিউএফ-এর 'হাউজ শো' গুলিতে অনুষ্ঠিত হতো। এই শিরোপার কথা তাদের টেলিভিশন অনুষ্ঠান গুলিতে কদাচিৎ উল্লেখ করা হতো। ১৯৮৬ সালের জানুয়ারিতে ডিনো ব্রাভো ডাব্লিউডাব্লিউএফ ছেড়ে গেলে শিরোপাটি পরিত্যক্ত করা হয়।   শিরোপাধারী ও শিরোপা সংখ্যা    তথ্যসূত্র    বহিঃসংযোগ   বিষয়শ্রেণী:ডাব্লিউডাব্লিউইর চ্যাম্পিয়নশিপ বিষয়শ্রেণী:পেশাদার কুস্তির চ্যাম্পিয়নশিপ
রে জেমস ব্রাইট (; জন্ম: ১৩ জুলাই, ১৯৫৪) মেলবোর্নের ভিক্টোরিয়ার ফুটসক্রে এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বামহাতি অর্থোডক্স স্পিন বোলিং করতেন। এছাড়াও নিচের সারির কার্যকরী ডানহাতি ব্যাটসম্যান হিসেবে পরিচিত ছিলেন রে ব্রাইট। ঘরোয়া প্রথম-শ্রেণীর ক্রিকেটে ভিক্টোরিয়ান বুশ র‌্যাঞ্জার্সের প্রতিনিধিত্ব করতেন তিনি।CricketArchive Player Oracle, Retrieved 3 March, 2017   প্রথম-শ্রেণীর ক্রিকেট  ১৯৭২-৭৩ মৌসুমে আঠারো বছর বয়সে নিউ সাউথ ওয়েলসের বিপক্ষে ও ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। ১৯৭৬-৭৭ মৌসুমে নিউজিল্যান্ডের বিপক্ষে একদিনের আন্তর্জাতিকে অভিষিক্ত হন ব্রাইট। এর কয়েক সপ্তাহ পরই মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে ইংল্যান্ডের বিপক্ষে দ্বাদশ খেলোয়াড় ছিলেন তিনি। ঐ খেলায় তিনি চোয়ালে আঘাতপ্রাপ্ত রিক ম্যাককস্কারের পরিবর্তে মাঠে নামেন।  ১৯৭৭-৭৮ ও ১৯৭৮-৭৯ মৌসুমের বিশ্ব সিরিজ ক্রিকেটে অস্ট্রেলিয়া দলের পক্ষে খেলেন তিনি। তন্মধ্যে শক্তিশালী ওয়েস্ট ইন্ডিজের বিপক্ষে চমকপ্রদ ক্রীড়াশৈলী প্রদর্শন করেছিলেন তিনি।   আন্তর্জাতিক ক্রিকেট  ১৯৭৭ সালে ইংল্যান্ড সফরে ওল্ড ট্রাফোর্ডে অনুষ্ঠিত দ্বিতীয় টেস্টে তার অভিষেক ঘটে। কিন্তু পরের একদশকে টেস্ট কিংবা একদিনের আন্তর্জাতিকে নিয়মিতভাবে অংশ নিতে পারেননি। বারো বছরের আন্তর্জাতিক ক্রিকেট অঙ্গনে তিনি মাত্র ২৫ টেস্ট ও ১১টি একদিনের আন্তর্জাতিকে অংশ নিতে পেরেছিলেন।  ১৯৮৬ সালে মাদ্রাজের বিখ্যাত টাই টেস্টে স্মরণীয় সাফল্য পেয়েছিলেন। ঐ খেলায় ভারতের বিপক্ষে দ্বিতীয় ইনিংসে ৯৪ রানে ৫ উইকেট পেয়েছিলেন। এছাড়াও তিনি অস্ট্রেলিয়া দলকে একটি খেলায় নেতৃত্ব দিয়েছিলেন। এপ্রিল, ১৯৮৬ সালে পাকিস্তানের বিপক্ষে ঐ খেলায় তিনি সর্বশেষ অংশগ্রহণ করেন। কিন্তু তার দল পরাজিত হয়েছিল। ১৯৮৬ সালে সর্বশেষ টেস্ট খেলায় অংশ নেন তিনি। ১৯৮৬-৮৭ মৌসুমের অ্যাশেজ সিরিজের তৃতীয় টেস্টে তিনি দ্বাদশ ব্যক্তি ছিলেন।Mike Coward, 'Border Claims Selectors Chose the Wrong Team', Sydney Morning Herald, 29 December 1986 accessed 23 July 2012  গাইডিওন হেই একবার লিখেছিলেন যে, টেস্ট ক্রিকেট যতোনা খেলেছেন তারচেয়ে বেশি পরিচিত হয়ে আছেন বিভিন্ন সফরে অন্তর্ভুক্ত হয়ে।Gideon Haigh, 'Ray Bright', Cricinfo Profile at Cricinfo তন্মধ্যে, ১৯৭৩-৭৪, ১৯৭৬-৭৭, ১৯৮১-৮২ ও ১৯৮৫-৮৬ নিউজিল্যান্ড সফরে; ১৯৭৭, ১৯৮০ ও ১৯৮১ মৌসুমে ইংল্যান্ড; ১৯৭৮-৭৯ ওয়েস্ট ইন্ডিজ; ১৯৭৯-৮০ ও ১৯৮২-৮৩; ১৯৮০-৮১ শ্রীলঙ্কা; ১৯৮৬-৮৭ ভারত ও ১৯৮৬ সালে শারজাহ গমন অন্যতম।   অবসর  ১৯৮৭-৮৮ মৌসুমে পেশাদার ক্রিকেট থেকে অবসর নেন তিনি। এরপর তিনি ভিক্টোরিয়ার রাজ্য দলে নির্বাচক মনোনীত হন। এছাড়াও বেশ কয়েকবার কোচ হিসেবে দায়িত্ব পালন করেন। তার সন্তান অ্যাডাম ব্রাইট অস্ট্রেলিয়ার পক্ষে বেসবল খেলছেন।   তথ্যসূত্র    আরও দেখুন   বিলি মারডক  অ্যালান ডেভিডসন‎  অস্ট্রেলিয়া জাতীয় ক্রিকেট দলের অধিনায়কদের তালিকা   বহিঃসংযোগ      HowSTAT! statistical profile on Ray Bright  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়া জাতীয় ক্রিকেট দলের অধিনায়ক বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:বিশ্ব সিরিজ ক্রিকেট খেলোয়াড় বিষয়শ্রেণী:ভিক্টোরিয়ার ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার বিষয়শ্রেণী:মেলবোর্ন থেকে আগত ক্রিকেটার‎ বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
ইবনে শাহীন (২৯৭ হি - ৩৮৫ হি/৯০৯ - ৯৯৫) হাদীসের বর্ণনাকারীদের একজন, তার নাম আবু হাফস ওমর বিন আহমেদ বিন ওসমান বিন আহমেদ বিন মুহাম্মদ বিন আইয়ুব বিন আজদাদ আল-বাগদাদী, তিনি জন্মগ্রহণ করেন সফর ২৯৭ হিজরিতে, ৩৮৫ হিজরিতে তিনি ইন্তেকাল করেন।المكتبة الإسلامية : أبو حفص ابن شاهين    গুরু  আল-হাফিজ ইবনে শাহীন হাদীসটি শুনেছেন: আবু বকর মুহাম্মাদ বিন মুহাম্মাদ আল-বাগানদী, আবু আল-কাসিম আল-বাগাওয়ি, আবু খুবাইব আল-আব্বাস বিন আল-বারতি, আবু বকর বিন আবি দাউদ, শুয়াইব বিন মুহাম্মদ আল-দারি', আবু আলী মুহাম্মদ বিন সুলেমান আল-মালিকি, ইবনে সাঈদ, আবু হামিদ আল-হাদরামি, এবং আবু বকর বিন জিয়াদ, মুহাম্মদ বিন হারুন বিন আল-মুজদার, আল-হুসাইন বিন আহমেদ বিন বাস্তাম, নাসর বিন আল-কাসিম আল- ফরায়িদি, মুহাম্মদ বিন সালেহ বিন জাগিল, মুহাম্মদ বিন জুহাইর আল-আবলী, আহমদ বিন সুলাইমান বিন জাবান, আবু ইসহাক বিন আবি থাবিত, আবু আলী বিন আবি হুদাইফা।  শিষ্য  তিনি ইবনে শাহীনের সূত্রে বর্ণনা করেছেন এবং তার কাছ থেকে হাদীস নিয়েছেন: আবু বকর মুহাম্মদ বিন ইসমাইল আল-ওয়াররাক, আবু সাদ আল-মালিনী, আবু বকর আল-বারকানি, আহমেদ বিন মুহাম্মদ আল-আতিকী, ওবায়দুল্লাহ বিন ওমর, আবু মুহাম্মদ আল -জাওহরি, আল-হাসান বিন মুহাম্মদ আল-খালাল, আবু তালিব আল-আশরি, আবু আল-হুসাইন বিন আল-মুহতাদি বিল্লাহ, আবু আল-কাসিম আল-তানুখি।  জ্ঞানগত অবস্থান  আল-ধাহাবি তার সম্পর্কে বলেছেন: "শেখ আল-সাদুক, হাফিজ, আলেম, ইরাকের শেখ।" আল-যাহাবি আরও বলেছেন: "তিনি ত্রিশের পরে ভ্রমণ করেছিলেন এবং প্রচুর সংগ্রহ ও সংকলন করেছিলেন এবং বিশটি খণ্ডে ব্যাখ্যা করেছিলেন, সমস্তই ট্রান্সমিশনের চেইন সহ।" আবু আল-ফাত বিন আবি আল-ফাওয়ারিস বলেছেন: "মামুনের বিশ্বস্ততা শ্রেণীবদ্ধ করে যা কেউ শ্রেণীবদ্ধ করেনি।" আবু বকর আল-খতিব বলেছেন: "তিনি বিশ্বস্ত এবং সৎ ছিলেন এবং তিনি পূর্ব দিকে থাকতেন।" যুবরাজ আবু নাসর বলেছেন: "তিনি একজন বিশ্বস্ত বিশ্বস্ত ব্যক্তি। তিনি লেভান্ত, ইরাক, পারস্য এবং বসরাতে শুনেছেন এবং অধ্যায় ও অনুবাদ সংগ্রহ করেছেন এবং প্রচুর লিখেছেন।" আবু বকর আল-খতিব বলেছেন: “আবু আল-হুসাইন মুহাম্মদ বিন আলী আল-হাশেমি আমাদের জানিয়েছেন যে ইবনে শাহীন তাদের বলেছিলেন যে আমি প্রথম যা লিখেছিলাম তা ছিল 388 সালে, এবং তিনি তিনশ সংকলন সংকলন করেছিলেন, যার মধ্যে একটি হল এক হাজার অংশের ব্যাখ্যা, এবং প্রেরণের শৃঙ্খল এক ​​হাজার তিনশত অংশ, এবং ইতিহাস একশত পঞ্চাশ ভাগ, এবং তপস্যা একশত অংশ, এবং বসরায় প্রথম ঘটনাটি ঘটেছিল তিনশ বছর। এবং বত্রিশ». বিচারক আবু বকর আল-দাউদি বলেছেন: "আমি আবু হাফস বিন শাহীনকে বলতে শুনেছি, আমি এই সময় পর্যন্ত কালিটি কী দিয়ে কিনেছি তা হিসেব করে দেখেছি এবং তা ছিল সাতশ দিরহাম।" আল-দাউদী বলেন: আমরা চার পাউন্ড দিরহাম দিয়ে কালি কিনতাম। আল-দারাকুতনী বলেন: ইবনে শাহীন ভুলের উপর জোর দেন এবং তিনি বিশ্বস্ত।جامع الحديث النبوي : ابن شاهين    রচনাবলী   تفسير ابن شاهين.  كتاب فضائل شهر رمضان.  كتاب الترغيب في فضائل الأعمال وثواب ذلك. (কিতাব আত-তারগীব ফী ফাযাইল আল-আমাল ওয়া সাওয়াব যালিক)  كتاب تاريخ أسماء الثقات.  كتاب فضائل سيدة النساء.  كتاب حديث عمر بن أحمد  كتاب شرح مذاهب أهل السنة.  كتاب ناسخ الحديث ومنسوخه   তথ্যসূত্র   বিষয়শ্রেণী:৯০৯-এ জন্ম বিষয়শ্রেণী:৯৯৫-এ মৃত্যু বিষয়শ্রেণী:বাগদাদে মৃত্যু বিষয়শ্রেণী:হাদিস বর্ণনাকারী বিষয়শ্রেণী:হিজরি ৪র্থ শতাব্দীর মুসলিম পণ্ডিত বিষয়শ্রেণী:২৯৭ হিজরি জন্ম বিষয়শ্রেণী:৩৮৫ হিজরিতে মৃত্যু
স্বর্ণকমল সাহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি তিনবার পশ্চিমবঙ্গ বিধানসভায় বিধায়ক হিসেবে নির্বাচিত হয়েছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:কলকাতা জেলার ব্যক্তি বিষয়শ্রেণী:১৯৪৮-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
পৃথিবীর ভর (ME বা M🜨, যেখানে 🜨 পৃথিবীর জন্য আদর্শ জ্যোতির্বৈজ্ঞানিক প্রতীক) পৃথিবীর সমান ভরের একক। পৃথিবীর ভরের জন্য বর্তমান সর্বোত্তম অনুমান M🜨 = 5.9722×1024 কেজি, একটি আদর্শ অনিশ্চয়তা 6×1020 কেজি (আপেক্ষিক অনিশ্চয়তা 10−4)। The cited value is the recommended value published by the International Astronomical Union in 2009 (see 2016 "Selected Astronomical Constants"  in ). 1976 সালে প্রস্তাবিত মান ছিল (5.9742 ± 0.0036)×1024 কেজি। See IAU (1976) System of Astronomical Constants. এটি 5515 কেজি⋅m−3 গড় ঘনত্বের সমতুল্য।  পৃথিবীর ভর জ্যোতির্বিজ্ঞানে ভরের একটি আদর্শ একক যা পাথুরে স্থলগ্রহ এবং বহির্গ্রহ সহ অন্যান্য গ্রহের ভর নির্দেশ করতে ব্যবহৃত হয়। একটি সৌর ভর 333,000 পৃথিবী ভর কাছাকাছি হয়। পৃথিবীর ভর চাঁদের ভর কে বাদ দেয়। চাঁদের ভর পৃথিবীর প্রায় 1.2% হয়, যাতে পৃথিবী+চন্দ্র সিস্টেমের ভর 6.0456×1024 কেজির কাছাকাছি হয়।  ভরের অধিকাংশই লোহা এবং অক্সিজেন (c. 32% প্রতিটি), ম্যাগনেসিয়াম এবং সিলিকন (c. 15% প্রতিটি), ক্যালসিয়াম, অ্যালুমিনিয়াম এবং নিকেল (c. 1.5% প্রতিটি) দ্বারা হিসাব করা হয়।  পৃথিবীর ভরের সঠিক পরিমাপ কঠিন, যেহেতু এটি মহাকর্ষীয় ধ্রুবক পরিমাপের সমতুল্য, যা ন্যূনতম নির্ভুলতাসঙ্গে পরিচিত মৌলিক ভৌত ধ্রুবক, মহাকর্ষীয় শক্তির আপেক্ষিক দুর্বলতার কারণে। পৃথিবীর ভর প্রথম 1770 সালে শ্যাহেলিয়ন (Schiehallion) পরীক্ষায় যে কোন নির্ভুলতা (সঠিক মানের প্রায় 20% মধ্যে) এবং 1798 সালের কেভেন্ডিশ পরীক্ষায় আধুনিক মানের 1% মধ্যে পরিমাপ করা হয়।   জ্যোতির্বিজ্ঞানে ভরের একক   পৃথিবীর ভর অনুমান করা হয়:  যা সৌর ভরের দিক থেকে প্রকাশ করা যেতে পারে:  চাঁদের ভরের সাথে পৃথিবীর ভরের অনুপাত খুবই নির্ভুলতার সহিত পরিমাপ করা হয়েছে। বর্তমান সেরা অনুমান হচ্ছে:   ক্যভেন্ডিশের পরীক্ষা  নিউটনের সূত্র ব্যবহার করে হেনরি ক্যভেন্ডিশ ১৭৯৮ সালে পৃথিবীর ভর নির্ণয়ের চেষ্টা করেন।যেখানে  হলো অভিকর্ষজ ত্বরণ। এর সাহায্যে ক্যভেন্ডিশ পৃথিবীর গড় ঘনত্ব নির্ণয় করেন  যা আধুনিকভাবে নির্ণয় করা ঘনত্ব হতে ১% কম।   তথ্যসূত্র   বিষয়শ্রেণী:ভরের একক বিষয়শ্রেণী:গ্রহ বিজ্ঞান বিষয়শ্রেণী:গ্রহের ভূতত্ত্ব বিষয়শ্রেণী:পৃথিবী
বিষয়বস্তু তালিকা ধরণ  সারসংক্ষেপ  নির্বাচিত সূচীপত্র  রূপরেখা  তালিকা  প্রবেশদ্বার  শব্দকোষ  বিষয়শ্রেণী  নির্ঘণ্ট বিষয়  সমসাময়িক ঘটনাসমূহ  তথ্যসূত্র  সংস্কৃতি  ভূগোল  স্বাস্থ্য  ইতিহাস  গণিত  প্রকৃতি  জাতি  দর্শন  ধর্ম  সমাজ  প্রযুক্তি স্থান, জাতি এবং সময়  একাডেমিক নিয়মানুবর্তিতা  বার্ষিকী  আজ  দেশ এবং অঞ্চল  জাতি  এই বছরে মৃত্যু  সময়রেখা  শতাব্দী  দশক নির্ঘণ্ট  বিষয়শ্রেণী  ডিউই দশমাংশ শ্রেণী  লাইব্রেরি অফ কংগ্রেস শ্রেণীবিন্যাস  উইকিপিডিয়া বই
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১২:৫৩, ১৩ নভেম্বর ২০২৩ (ইউটিসি) শিবশ্রী কুঙ্গারাজা কুরুক্কল   – (অপসারণের প্রস্তাবনা দেখুনলগ দেখুন) () উল্লেখযোগ্যতা নির্ণয়ের জন্য যথেষ্ট পরিমাণ তথ্য নেই। মাসুম-আল-হাসান (আলাপ) ০৮:১০, ৭ নভেম্বর ২০২৩ (ইউটিসি) মুছে ফেলা হোক, নিবন্ধের বিষয়বস্তু যাচাই করার মতো যথেষ্ট পরিমাণ লেখা নেই।মো. জনি হোসেন  (আলাপ) ২১:৩৩, ১১ নভেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
খ্রভাতস্কি নগোমেতনি ক্লুব খায়দুক স্পিত (, ; এছাড়াও ক্রোয়েশীয় ফুটবল ক্লাব খায়দুক স্পিত, ফুটবল ক্লাব খায়দুক স্পিত, এফসি খায়দুক স্পিত অথবা শুধুমাত্র খায়দুক স্পিত নামে পরিচিত) হচ্ছে স্প্লিত শহর ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯১১ সালের ১৩ই ফেব্রুয়ারি তারিখে প্রতিষ্ঠিত হয়েছে। এফসি খায়দুক স্পিত তাদের সকল হোম ম্যাচ স্প্লিতের স্তাদিওন পলয়ুদে খেলে থাকে; যার ধারণক্ষমতা হচ্ছে ৩৪,১৯৮। বর্তমানে এই ক্লাবের ম্যানেজারের দায়িত্ব পালন করছেন ইগর তদোর এবং সভাপতির দায়িত্ব পালন করছেন মারিন ব্রবিচ। ক্রোয়েশীয় মধ্যমাঠের খেলোয়াড় মিয়ো সাকতাশ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি খায়দুক স্পিত এপর্যন্ত ৩৫টি শিরোপা জয়লাভ করেছে; যার মধ্যে ৫টি ক্রোয়েশীয় প্রথম ফুটবল লীগ, ৬টি ক্রোয়েশীয় কাপ, ৫টি ক্রোয়েশীয় সুপার কাপ, ৯টি যুগোস্লাভ দ্বিতীয় লীগ এবং ৮টি যুগোস্লাভ কাপ শিরোপা রয়েছে।  অর্জন ঘরোয়া ক্রোয়েশীয় প্রথম ফুটবল লীগ  বিজয়ী (৬): ১৯৯২, ১৯৯৩–৯৪, ১৯৯৪–৯৫, ২০০০–০১, ২০০৩–০৪, ২০০৪–০৫ ক্রোয়েশীয় ফুটবল কাপ  বিজয়ী (৬): ১৯৯২–৯৩, ১৯৯৪–৯৫, ১৯৯৯–২০০০, ২০০২–০৩, ২০০৯–১০, ২০১২–১৩ ক্রোয়েশীয় ফুটবল সুপার কাপ  বিজয়ী (৫): ১৯৯২, ১৯৯৩, ১৯৯৪, ২০০৪, ২০০৫ যুগোস্লাভ প্রথম লীগ  বিজয়ী (৯): ১৯২৭, ১৯২৯, ১৯৫০, ১৯৫২, ১৯৫৪–৫৫, ১৯৭০–৭১, ১৯৭৩–৭৪, ১৯৭৪–৭৫, ১৯৭৮–৭৯ যুগোস্লাভ কাপ  বিজয়ী (৯): ১৯৬৬–৬৭, ১৯৭১–৭২, ১৯৭২–৭৩, ১৯৭৩–৭৪, ১৯৭৫–৭৬, ১৯৭৬–৭৭, ১৯৮৩–৮৪, ১৯৮৬–৮৭, ১৯৯০–৯১  তথ্যসূত্র  বহিঃসংযোগ       উয়েফা.কমে ফুটবল ক্লাব খায়দুক স্পিত   বিষয়শ্রেণী:ফুটবল ক্লাব খায়দুক স্পিত বিষয়শ্রেণী:ক্রোয়েশীয় প্রথম ফুটবল লীগের ক্লাব বিষয়শ্রেণী:ক্রোয়েশিয়ার ফুটবল ক্লাব বিষয়শ্রেণী:১৯১১-এ ক্রোয়েশিয়ায় প্রতিষ্ঠিত বিষয়শ্রেণী:১৯১১-এ প্রতিষ্ঠিত ফুটবল ক্লাব বিষয়শ্রেণী:অনির্বাসিত ফুটবল ক্লাব